De 1903 ins Lebn gruafane Tour de France war des erste echte Etappnrenna in da Gschichte vom Radlsport. Am  1. Juli 1903 war da Start an da ehemalign "Auberge Reveil-Matin" in Montgeron bei Paris mit 60 Fahra. De Rundfahrt håt sechs Etappn ghabt mit insgesamt 2428 km vo Paris üba Lyon, Marseille, Toulouse, Bordeaux und Nantes retour nach Paris. De Zeit vor'm Erstn Weltkriag werd heroische Epoche vo da Tour ghoaßn, wei damois Tagesdistanzn vo üba 400 km zruckglegt worn san. De Etappen im Hochgebirg, erstmois 1910 in de Pyrenäen ham a zum Mythos ois "Tour da Leiden" beitragn.